ΓΡΑΠΤΗ ΕΡΩΤΗΣΗ E-2653/00

υποβολή: Monica Frassoni (Verts/ALE) προς την Επιτροπή

(1 Σεπτεμβρίου 2000)

Θέμα: Σχέδια τουριστικής ανάπτυξης στα περίχωρα της Gardaland, Castelnuovo del Garda, Ιταλία

Στην απάντησή της στην ερώτηση Ρ-0198/00 της 23ης Φεβρουαρίου 2000(1) σχετικά με την οδική πρόσβαση στο πάρκο αναψυχής Gardaland, την επονομαζόμενη via Derna, η Επιτροπή δήλωσε ότι επρόκειτο να λάβει τα αναγκαία μέτρα προκειμένου να τηρηθεί η κοινοτική νομοθεσία όσον αφορά την Εκτίμηση Περιβαλλοντικών Επιπτώσεων (ΕΠΕ). Μπορεί η Επιτροπή να μας διευκρινίσει ποια μέτρα έλαβε προκειμένου να πραγματοποιηθεί μια εξακρίβωση (screening), ούτως ώστε να διαπιστωθεί η αναγκαιότητα για την εφαρμογή των διαδικασιών της ΕΠΕ;

Στο μεταξύ διάστημα ο δήμος του Castelnuovo del Garda, στο έδαφος του οποίου εκτείνεται ένα μεγάλο μέρος της Gardaland, έχει προβλέψει την κατασκευή αποβάθρας στην όχθη της λίμνης, πίσω ακριβώς από το πάρκο αναψυχής. Το έργο αυτό, το οποίο βρίσκεται σε περιοχήποκείμενη σε περιορισμούς δυνάμει του νόμου 1497/39 και του νόμου 431/1985 και το οποίο χαρακτηρίσθηκε ως έργο δημοσίου συμφέροντος, θα εξυπηρετεί αποκλειστικά και μόνον τους πελάτες της Gardaland και μάλιστα για πρακτικούς σκοπούς θα πρέπει να θεωρηθεί ως έργο επέκτασης του ίδιου του πάρκου αναψυχής.

Παρόλο που το έργο αυτό εμπίπτει στο παράρτημα ΙΙ, σημείο 10, εδάφιο ι της οδηγίας 97/11/ΕΚ(2) δεν έχει προβλεφθεί καμία διαδικασία ΕΠΕ ούτε καμία διαδικασία διερεύνησης του περιβάλλοντος.

Ποια μέτρα προτίθεται να λάβει η Επιτροπή προκειμένου να πραγματοποιηθεί διερεύνηση περιβάλλοντος για το έργο αυτό;

Η περιφέρεια του Veneto ενέκρινε, στις 6 Ιουλίου 1999, τη μερική τροποποίηση στο Γενικό Ρυθμιστικό Σχέδιο (ΓΡΣ), του δήμου Castelnuovo del Garda(3), με την οποία η λωρίδα γης μεταξύ της εθνικής οδού SS 249 (Gardesana) και της όχθης της λίμνης, καθίσταται προστατευόμενη περιοχή, και έτσι απορρίπτεται η πρόταση του δήμου για την κάλυψη 100 000 τετραγωνικών μέτρων με μπετόν(4).

Μετά από λιγότερο από ένα χρόνο, ο δήμοςπέβαλε νέα πρόταση για μερική τροποποίηση του ΓΡΣ που αφορά την ίδια λωρίδα γης, με στόχο την τσιμεντοποίηση 286 000 τετραγωνικών μέτρων σε διάφορα οικόπεδα συνολικής έκτασης 38,5 εκταρίων περίπου. Η επιχείρηση αυτή παρουσιάζεται ως αξιοποίηση του τοπίου και του περιβάλλοντος, δεδομένου ότι με τις κατασκευές αυτές προβλέπεται η δημιουργία περιφερειακού πάρκου έκτασης 40 περίπου εκταρίων. Ο ουσιαστικός στόχος της νέας μερικής τροποποίησης που προτείνεται στο ΓΡΣ είναι στην πραγματικότητα η οικοδομική(5) αξιοποίηση της περιοχής γύρω από το πάρκο της Gardaland.

Επισημαίνεται ότι στην έκθεση για την συγκεκριμένη χωροταξική τροποποίηση δεν αναφέρεται η ανάγκη εφαρμογής των διαδικασιών της ΕΠΕ. Δεν θεωρεί η Επιτροπή ότι τα προβλεπόμενα από την εν λόγω χωροταξική τροποποίηση έργα οικοδομικής αξιοποίησης θα έπρεπε ναπόκεινται σε περιβαλλοντική διερεύνηση;

Τέλος, η γενική τροποποίηση του ΓΡΣ προβλέπει δύο ακόμη περιοχές για την επέκταση της Gardaland για συνεδριακές (ζώνη D5 και 1) και διδακτικές ψυχαγωγικές (D8 και 2) δραστηριότητες, στις οποίες η μερική τροποποίηση θα προσθέσει μια τρίτη περιοχή, με τελικό αποτέλεσμα το συνολικό διπλασιασμό της έκτασης του ίδιου του πάρκου. Δεν θα έπρεπε τα προβλεπόμενα στις περιοχές αυτές έργα ναποβληθούν στις διαδικασίες της ΕΠΕ;

(1) ΕΕ C 303 E της 24.10.2000, σελ. 160.

(2) ΕΕ L 73 της 14.3.1997, σελ. 5.

(3) ΕΕ αριθ. 2340 της 6.7.1999, Γενικό Ρυθμιστικό Σχέδιο.

(4) Παρατηρήσεις στη Γενική Παραλλαγή αριθ. 13 και 40 που προσαρτώνται από κοινού στις 5 Μαΐου 1998.

(5) Στις κατευθύνσεις του σχεδίου της έκτασης της Λίμνης Garda που προβλέπονται στο περιφερειακό εδαφικό σχέδιο συντονισμού, κύριο μέσον του σχεδιασμού της Veneto (βλ. Πρόβλεψη Περιφερειακού Συμβουλίου της Veneto αριθ. 250/1991 στη διαδικασία της κατάρτισης. Αντίθετα γίνεται σαφής λόγος των περιβαλλοντικών και περαστικών πόρων και, σύμφωνα με τον περιορισμό των οικιστικών παρεμβάσεων στο μέτρο του εν λόγω εδάφους της Παραλλαγής που αναφέρεται μεταξύ της Gardesana και της Λίμνης.

Απάντηση της κας Wallstrm εξ ονόματος της Επιτροπής

(18 Οκτωβρίου 2000)

Η Επιτροπή ζήτησε πληροφορίες από τις ιταλικές αρχές σχετικά με το έργο κατασκευής οδικής πρόσβασης στο πάρκο αναψυχής Gardaland (επονομαζόμενης via Derna), στο οποίο αναφέρεται το Αξιότιμο Μέλος του Κοινοβουλίου στη γραπτή ερώτηση 198/2000(1).

Όπως επισημάνθηκε στην απάντηση προς την προαναφερόμενη γραπτή ερώτηση, το συγκεκριμένο έργο εμπίπτει στην κατηγορία 10ε) Κατασκευή οδών, λιμένων και λιμενικών εγκαταστάσεων, καθώς και αλιευτικών λιμένων (εφόσον δεν περιλαμβάνονται στο παράρτημα Ι) του Παραρτήματος II της οδηγίας 97/11/ΕΚ του Συμβουλίου της 3ης Μαρτίου 1997 περί τροποποιήσεως της οδηγίας 85/337/ΕΟΚ για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον. Η οδηγία προβλέπει, στο άρθρο 4 παράγραφος 2, τα εξής: Με την επιφύλαξη του άρθρου 2 παράγραφος 3, για τα έργα που απαριθμούνται στο παράρτημα ΙΙ, τα κράτη μέλη αποφασίζουν βάσει: α) κατά περίπτωση εξέτασης, ή β) κατωτάτων ορίων ή κριτηρίων που καθορίζει το κράτος μέλος, κατά πόσο το έργο θαποβληθεί σε εκτίμηση σύμφωνα με τα άρθρα 5 έως 10. Τα κράτη μέλη μπορούν να εφαρμόσουν και τις δύο διαδικασίες που αναφέρονται στα στοιχεία α) και β).

Οι ιταλικές αρχές γνωστοποίησαν ότι το συγκεκριμένο έργο αφορά μια δευτερεύουσα μη αστική οδό η οποία δεν διασχίζει καμία προστατευόμενη περιοχή. Η περιφερειακή νομοθεσία της Regione Veneto προβλέπει ορισμένα κατώτατα όρια για αυτό τον τύπο οδών. Για τις οδούς μήκους κάτω των πέντε χιλιομέτρων (χλμ.), οι αρχές δεν είναιποχρεωμένες να εφαρμόσουν διαδικασία εκτίμησης περιβαλλοντικών επιπτώσεων (ΕΠΕ). Για τις οδούς μήκους άνω των πέντε χιλιομέτρων οι αρχές είναιποχρεωμένες να εφαρμόσουν διαδικασία ΕΠΕ. Δεδομένου ότι η εν λόγω οδός έχει μήκος 1,4 χλμ., και σύμφωνα με την προαναφερόμενη περιφερειακή διάταξη και τις διατάξεις της οδηγίας, το έργο στο οποίο αναφέρεται το Αξιότιμο Μέλος του Κοινοβουλίου δενποβλήθηκε σε διαδικασία ΕΠΕ.

Βάσει των ανωτέρω, δεν διαπιστώνεται καμία παράβαση της οδηγίας 97/11/ΕΚ.

Το έργο κατασκευής αποβάθρας στην όχθη της λίμνης Lago di Garda δεν εμπίπτει σε καμία από τις κατηγορίες έργων που προβλέπονται στα παραρτήματα των προαναφερόμενων οδηγιών περί εκτίμησης περιβαλλοντικών επιπτώσεων. Κατά συνέπεια, η κοινοτική νομοθεσία περί ΕΠΕ δεν εφαρμόζεται στο έργο αυτό. Η κατηγορία 10(ια) της οδηγίας 97/11/ΕΚ, στην οποία αναφέρεται το Αξιότιμο Μέλος του Κοινοβουλίου, δεν έχει σχέση με τη συγκεκριμένη περίπτωση δεδομένου ότι αφορά παράκτια έργα για την καταπολέμηση της διάβρωσης και ενδοθαλάσσια έργα που παρέχουν τη δυνατότητα διαμόρφωσης της ακτής, π.χ. με την κατασκευή αναχωμάτων, μώλων, λιμενοβραχιόνων και άλλων έργων προστασίας από τη θάλασσα, εκτός από τη συντήρηση και την ανακατασκευή των έργων αυτών. Μια αποβάθρα στην όχθη λίμνης δεν αποβλέπει στην καταπολέμηση της διάβρωσης ή στη διαμόρφωση της ακτής και βεβαίως δεν αποτελεί ενδοθαλάσσιο έργο.

Τα δύο τελευταία έργα στα οποία αναφέρεται το Αξιότιμο Μέλος του Κοινοβουλίου, δηλαδή την τσιμεντοποίηση 286 000 τετραγωνικών μέτρων σε διάφορα οικόπεδα συνολικής έκτασης 38,5 εκταρίων περίπου και την επέκταση του πάρκου Gardaland για συνεδριακές και διδακτικές-ψυχαγωγικές δραστηριότητες, θα μπορούσαν να εμπίπτουν στις ακόλουθες κατηγορίες έργων του Παραρτήματος ΙΙ της οδηγίας 97/11/ΕΚ: 12(γ) Παραθεριστικοί οικισμοί και ξενοδοχειακά συγκροτήματα εκτός αστικών περιοχών και σχετικά έργαποδομής, 12(ε) Θεματικά πάρκα ή 13 Οποιαδήποτε τροποποίηση ή επέκταση έργων που απαριθμούνται στο παράρτημα Ι ή στο παράρτημα ΙΙ τα οποία έχουν ήδη εγκριθεί, εκτελεσθεί ή εκτελούνται και τα οποία μπορεί να έχουν σημαντικές αρνητικές επιπτώσεις στο περιβάλλον. Όταν εξακριβωθεί σε ποια από αυτές τις κατηγορίες εμπίπτουν, τα εν λόγω έργα θα καλύπτονται από το καθεστώς που προβλέπεται στην οδηγία 97/11/ΕΚ για τις κατηγορίες έργων του Παραρτήματος ΙΙ και που αναφέρεται ανωτέρω. Εντούτοις, με βάση τα στοιχεία που παρέχει το Αξιότιμο Μέλος του Κοινοβουλίου, τα έργα στα οποία αναφέρεται βρίσκονται σεπερβολικά πρώιμο στάδιο ώστε να εξετασθεί το ενδεχόμενο παράβασης των κοινοτικών οδηγιών ΕΠΕ.

(1) ΕΕ C 303 E της 24.10.2000, σελ. 160.